کوویڈ-19 کے بارے میں نئی تحقیق خوش آئند ہے

ایک نئی طبی تحقیق میں یہ انکشاف کیا گیا ہے کہ کوویڈ-19 کے کوویڈ-19 کے مریضوں میں صحتیابی کے بعد نئے کورونا وائرس کو ناکارہ بنانے والی اینٹی باڈیز 6 ماہ تک برقرار رہتی ہیں۔

خبر کا کوڈ: 3963

تاریخ: 07 December 2020 - 23:51

مقدس دفاع نیوز ایجنسی کی رپورٹ کے مطابق، جاپان کی یوکوہاما یونیورسٹی میں ہونے والی ایک طبی تحقیق میں یہ بات سامنے آئی ہے۔

اس تحقیق میں شامل 98 فیصد مریضوں میں اینٹی باڈیز کو 6 ماہ بعد بھی دریافت کیا گیا۔

اب محققین اس تحقیق کو آگے بڑھا کر دیکھیں گے کہ ایسے افراد میں یہ اینٹی باڈیز بیماری کے ایک سال بعد بھی برقرار رہتی ہیں یا نہیں۔

اس تحقیق کے دوران کوویڈ کے 376 ایسے مریضوں کو شامل کیا گیا تھا جو اس بیماری کو شکست دے چکے تھے اور ان کے نمونے صحتیابی کے 6 بعد جمع کیے گئے۔

محققین کا کہنا تھا کہ جن افراد میں یہ اینٹی باڈیز ہوتی ہیں ان میں دوبارہ بیماری کا خطرہ دیگر کے مقابلے میں کم ہوتا ہے۔

انہوں نے کہا کہ نتائج سے ویکسینز کے حوالے سے امید بڑھتی ہے کیونکہ  تحقیق سے ثابت ہوتا ہے کہ بیماری کے خلاف مدافعت کم از کم 6 ماہ تک برقرار رہتی ہے۔

محققین نے خبردار کیا کہ یہ مدافعتی بیماری کے نتیجے میں قدرتی طور پر حاصل ہوئی اور ضروری نہیں ایسا کسی ویکسین سے بھی ہو۔

تحقیق میں شامل 71 فیصد میں بیماری کی شدت معمولی، 19 فیصد میں معتدل اور 6 فیصد میں سنگین تھی جبکہ 4 فیصد میں کوئی علامات ظاہر نہیں ہوئی تھیں۔

محققین نے دریافت کیا کہ بغیر علامات والے یا معمولی حد تک بیمار ہونے والے 97 فیصد مریضوں میں وائرس کو ناکارہ بنانے والی اینٹی باڈیز کو دیکھا گیا جبکہ معتدل یا سنگین حد تک بیمار افراد میں یہ شرح سوفیصد تک رہی۔

تحقیق کے لیے ماہرین نے بندروں کے خلیات کو جینیاتی طور پر تبدیل کرکے استعمال کیا جو نوول کورونا وائرس سے ملتے جلتے وائرس سے آسانی سے متاثر ہوسکتے تھے۔